Η **Κομητεία Αλαμίντα** (αγγλικά: *Alameda County, California*), είναι κομητεία των ΗΠΑ, και μία από τις 58 κομητείες στην πολιτεία της Καλιφόρνιας. Με πληθυσμό 1.685.048 κατοίκους (σύμφωνα με εκτιμήσεις για το 2022), αποτελεί την 7η μεγαλύτερη σε πληθυσμό κομητεία στην Καλιφόρνια, καθώς και την 21η πολυπληθέστερη στις Ηνωμένες Πολιτείες. 

Έδρα και μεγαλύτερη πόλη της κομητείας Αλαμίντα, είναι το **Όουκλαντ**. Η κομητεία Αλαμίντα, βρίσκεται στον Κόλπο του Σαν Φρανσίσκο ("Bay Area"), και συμπεριλαμβάνεται στην μητροπολιτική περιοχή του Σαν Φρανσίσκο.

Η κομητεία, ιδρύθηκε στις 25 Μαρτίου 1853. Προηγουμένως, βρισκόταν εντός της κομητείας Κόντρα Κόστα, καθώς και στην κομητεία Σάντα Κλάρα. Η ονομασία "Αλαμίντα" είναι ισπανική και κυριολεκτικά σημαίνει «ένα δάσος από λεύκες».

Η έκταση της κομητείας Αλαμίντα, ανέρχεται συνολικά σε 2.130 τετραγωνικά χιλιόμετρα (Km2). 

Οι σημαντικότερες πόλεις στην κομητεία, εκτός από το Όουκλαντ, είναι το Φρίμοντ, το Χέιγουορντ και το Μπέρκλεϊ.

Δημογραφία
----------

### Φυλετική και Εθνοτική κατανομή

Σύμφωνα με στοιχεία της απογραφής του 2020: το 28.1% του συνολικού πληθυσμού της κομητείας, αποτελείται από Λευκούς Αμερικανούς, το 32.1% από Ασιάτες Αμερικανούς, το 23.4% από Ισπανόφωνους/Λατίνους Αμερικανούς, το 9.5% από Αφροαμερικανούς, ένα 5.3% αποτελείται από πολυφυλετικά άτομα, και επίσης, υπάρχουν μικρά ποσοστά από άλλες εθνοτικές ομάδες.

### Πολιτική

Η κομητεία Αλαμίντα, αποτελεί προπύργιο του Δημοκρατικού Κόμματος. Από το 1932 έως το 2020, έχει ψηφίσει υπέρ κάποιου Δημοκρατικού προεδρικού υποψηφίου όλες τις φορές, εκτός από το 1952 και το 1956, όπου ο Ρεπουμπλικανός Ντουάιτ Αϊζενχάουερ, κέρδισε με μικρή διαφορά. Συνολικά στην κομητεία, υπάρχουν πάνω από 883.942 εγγεγραμμένοι ψηφοφόροι.

Στις προεδρικές εκλογές του 2020, ο Τζο Μπάιντεν, έλαβε 617.659 ψήφους (79.81%), έναντι του Ντόναλντ Τραμπ, ο οποίος έλαβε 136.309 ψήφους (17.61%). 

Για την Βουλή των Αντιπροσώπων των Ηνωμένων Πολιτειών, η κομητεία χωρίζεται σε 3 περιφέρειες του Κογκρέσου: 

* Καλιφόρνια, 13η περιφέρεια: Μπάρμπαρα Λι (*Δημοκρατικό*)
* Καλιφόρνια, 15η περιφέρεια: Έρικ Σουάλγουελ (*Δημοκρατικό*)
* Καλιφόρνια, 17η περιφέρεια: Ρο Κχάνα (*Δημοκρατικό*)

Παραπομπές
----------

1. ↑  public.tableau.com/shared/369W2KRSW. Ανακτήθηκε στις 13  Αυγούστου 2021.
2. ↑  *Απογραφές των Ηνωμένων Πολιτειών 2020*. data.census.gov/cedsci/table?t=Populations+and+People&g=0100000US%2C%241600000&y=2020. Ανακτήθηκε στις 1  Ιανουαρίου 2022.
3. ↑  «Alameda County, California Population 2022». *worldpopulationreview.com*. Ανακτήθηκε στις 9 Μαΐου 2022.
4. ↑  «Alameda County, CA | Data USA». *datausa.io* (στα Αγγλικά). Ανακτήθηκε στις 9 Μαΐου 2022.
5. ↑  «ALAMEDA English Definition and Meaning | Lexico.com». *Lexico Dictionaries | English* (στα Αγγλικά). Αρχειοθετήθηκε από το πρωτότυπο στις 24 Μαρτίου 2022. Ανακτήθηκε στις 9 Μαΐου 2022.
6. ↑  «Explore Census Data». *data.census.gov*. Ανακτήθηκε στις 9 Μαΐου 2022.
7. ↑  «Dave Leip's Atlas of U.S. Presidential Elections». *uselectionatlas.org*. Ανακτήθηκε στις 9 Μαΐου 2022.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 234680498
* LCCN: n79068414
* ISNI: 0000 0004 0582 675X
* GND: 4243505-5
* BNF: cb15167117z (data)
* BNE: XX5531616

 |

 |